Folketing
2014-01-22

Tak for det. Det synes jeg var godt, og det er vældig fint, at vi får slået fast, hvad perspektiverne er og sat rammerne som grundlag for de videre drøftelser om det. Hvad angår lige præcis de erhvervsøkonomiske gevinster, så er det jo helt nødvendigt at få frem, og derfor var det også godt, at statsministeren fik det bekræftet her i salen kort før jul. For vi ved alle sammen, som ministeren også er inde på i sit svar, at det går op og ned, men især er der meget, der desværre er gået den forkerte vej de senere år. Så for at kunne give erhvervet nogle rammer, så man kan investere i en fremtidig øget råvareproduktion, så fødevarevirksomhederne kan få noget at arbejde med og få sendt noget ud i landet, er det jo helt essentielt, at de ting, vi foretager os, de beslutninger, vi træffer herinde i Folketinget nu, kommer til at give erhvervsøkonomiske gevinster.